  Майя Бывальцева Ар кутсконысен Удмуртиын 573 сюрс 400 тонна йыл кыскизы, кылем арын сярысь соос 36 сюрс 200 тонналы яке 6,7 процентлы тросгес луэ. Со сярысь элькунысь гурт возёсъя но сиён-юонъя министерстволэн пресс-службаез ивортэ. Заводъёсы но йӧл тросгес келяны кутскимы – укмыс толэзь ӵоже 522,1 сюрс тонна люкаськиз ни. Кылем арын та лыдпус 478,4 сюрс тонна вал. Тужгес трос йӧл потто фермеръёс – 14 процентлы йылӥзы, со дыре ик гурт предприятиос – 6,7 процентлы. Берло дыре фермеръёс пудо лыдзэс но шумпотымон будэтӥзы Удмуртиысь гурт возёсъя но сиён-юонъя министерстволэн пресс-службаезТолшорысен куарусёнозь тужгес трос йӧл кыскизы Вавож ёросын – 50 сюрс 900 тонна. Кыкетӥ интыын Шаркан ёрос – 48 сюрс 400 тонна, куинетӥын Можга ёрос – 40 сюрс 400 тонна. Тужгес зол вожвылъяськон пуромемын нырысетӥ кык районъёс куспын. Кылем арен ӵошатыса, шарканъёс котькуд скаллэсь 818 килограмм уногес йӧл кыскыны кутскемын. Юкаменск ёросын та лыдпус 676 килограмм луэ, Якшур-Бӧдьялан – 619 килограмм, Воткалан – 545 килограмм, нош Вавожын – 509 килограмм Удмуртиысь гурт возёсъя но сиён-юонъя министерстволэн пресс-службаезГурт возёсъя министерство ивортэмъя, али элькунъя одӥг скаллэсь шорлыдын 16,8 килограмм йӧл кыско. Шаркан ёросысь возёсъёсын котькуд скаллэсь шорлыдын 29,9 килограмм басьто, вавожъёс – 20,5 килограмм, воткаос – 19,5 килограмм. Йӧл басьтӥсь заводъёс одӥг литр понна 23 манет 26 коньы тыро (НДС-тэк). Кылем арысь та вакытэн ӵошатыса, со 1 манет 20 коньылы тросгес Тегъёс: Вавож Шаркан Удмуртия гуртвозёс йӧл пудо гуртвозёсъяминистерство  